Lav et referat af nedenstående tekst:

Tekst:
Det er blevet mindre populært at gå i solarium, men der er stadig mange nordjyder, der lægger sig under de blå rør. Kræftens Bekæmpelse og TrygFondens nye rapport "Danskernes solarievaner 2013" viser, at Nordjylland er den landsdel, hvor flest går i solarium. Rapporten viser, at 16 procent af nordjyderne går i solarium sammenligned med otteprocent af københavnerne. Selvom nordjyderne er de flittigste solariebrugere er folk blevet langt mere solbevidste. - I de 30 år, der er gået, siden jeg startede som hudlæge her i Frederikshavn, er borgerne blevet langt mere solbevidste. Så jeg må sige, at det overrasker mig, at der stadig er så mange nordjyder, der går i solarium. Måske handler det om, at sundhedsbølger ofte begynder i de større byer, hvorfor solarieforbruget så falder hurtigst i Hovedstaden, siger hudlæge Einar Odd Løland. Solariebrug øger risikoen for hudkræft og modermærkekræft, som tilsammen udgør den hyppigste kræftform i Danmark.

Referat:
En ny rapport om danskernes solarievaner viser, at Nordjylland er den landsdel, hvor flest folk går i solarium.